kardosdrur/scandi-wiki huggingface dataset:
Spaghettisquash

Spaghettisquash er et græskar af Cucurbita pepo var. fastigata inden for græskar-familien. Den er på størrelse med butternut squash og farven på skallen varierer fra elfenbenshvid til gul og orange. Midten er fyldt med spiselige kerner. Frugtkødet går fra gult til orange. I rå tilstand er frugtkødet fast, som man ser det hos andre græskar, men når det koges eller bages, bliver frugtkødet løst og skilles let i strimler, som minder om spaghetti. Man får de mest spaghettilignende strimler ved at skære græskaret over på midten og efter bagningen med en gaffel rive frugtkødet ud i cirkler, så man nærmest vandret river frugtkødet ud. 
Der er flere forskellige måder at tilberede spaghettisquash på. Det kan koges, bages, dampes og/eller varmes i en mikrobølgeovn. Det kan serveres med eller uden sovs og bruges som erstatning for pasta. Spaghettisquash kan krydses med almindelig squash. Planten af spaghettisquash fylder cirka en kvadratmeter og giver tre til fem squash. Planten kræver meget vand, sol og gødning.

Kilder
 Opskrifter på dansk

Græskar
Kasey Smith

Kasey Smith (født den 29. marts 1990) er en irsk sangerinde. Den 28. februar 2014 deltog hun sammen med gruppen Can-linn i Eurosong 2014, den irske forhåndsudvælgelse til Eurovision Song Contest 2014, der fungerede som en specialudgave af tv-programmet The Late Late Show. Her vandt de sammen over fire konkurrenter med nummeret "Heartbeat". Sangen blev fremført ved den anden semifinale den 8. maj 2014, hvor den nåede en 12. plads og dermed ikke gik videre til finalen.

Kasey Smith har en fortid i bandet Wonderland, og hun deltog også i den irske forhåndsudvælgelse i 2013 med nummeret "Kiss Me". Ved denne lejlighed endte hun på en tredjeplads.

Noter 

Sangere fra Irland
Irlands Eurovision Song Contest-deltagere
Deltagere ved Eurovision Song Contest 2014
Can-linn

Can-linn er en irsk musikgruppe. Den 28. februar 2014 deltog den sammen med sangerinden Kasey Smith i Eurosong 2014, den irske forhåndsudvælgelse til Eurovision Song Contest 2014, der fungerede som en specialudgave af tv-programmet The Late Late Show. Her vandt de over fire konkurrenter med nummeret "Heartbeat". Sangen blev fremført ved den anden semifinale den 8. maj 2014, hvor den nåede en 12. plads og dermed ikke gik videre til finalen.

Noter 

Musikgrupper fra Irland
Irlands Eurovision Song Contest-deltagere
Deltagere ved Eurovision Song Contest 2014
Serbiens håndboldlandshold (damer)

Serbiens håndboldlandshold er det serbiske landshold i håndbold for kvinder. Holdet har deltaget i fire verdensmesterskaber og i fem europamesterskaber (2006, 2008, 2010, 2012, 2014 og 2016).

Resultater 
 EM
 2000: 7.-plads
 2002: 6.-plads
 2004: 12.-plads
 2006: 14.-plads
 2006: 14.-plads
 2008: 13.-plads
 2010: 14.-plads
 2012: 4.-plads
 2014: 15.-plads
 2016: 9.-plads
 2018: 11.-plads
 2020: 13.-plads
 VM
 2001: 
 2003: 9.-plads 
 2013: 
 2015: 16.- plads
 2017: 9.-plads
 2019: 6.-plads
 2021: 12.-plads

Nuværende trup 
Nuværende trup til: EM i kvindehåndbold 2022 i Slovenien.

Cheftræner:  Uroš Bregar

Kendte spillere 
 Andrea Lekić
 Bojana Popović
 Dragana Cvijić
 Tanja Milanović
 Katarina Bulatović
 Sanja Damnjanović
 Katarina Krpež Slezak
 Maja Savić
 Kristina Liščević
 Katarina Tomašević

Se også 
 Jugoslaviens håndboldlandshold (damer)

Referencer 

Håndboldlandshold (damer)
Kvindehåndboldlandshold
Episoder af Hannibal

Hannibal er en amerikansk thriller tv-serie udviklet af Bryan Fuller for NBC. Serien er baseret på figurer og elementer, der optræder i romanen Red Dragon af Thomas Harris. Serien består af 39 afsnit fordelt på tre sæsoner, der blev sendt fra 4. april 2013 til 27. august 2015.

Serieoversigt

Afsnit

Sæson 1 (2013)

Sæson 2 (2014)

Sæson 3 (2015) 
Den 9. maj 2014 fornyede NBC Hannibal med en tredje sæson. Optagelserne til sæsonen begyndte den 20. oktober 2014 i Toronto, Ontario, Canada.

Referencer

Eksterne henvisninger 
 Officiel hjemmeside 
 Episoder af Hannibal  på Internet Movie Database

Hannibal (tv-serie)
Hannibal
Den polsk-ukrainske krig

Den polsk-ukrainske krig var en krig mellem Polen og den Vestukrainske folkerepublik mellem den 1. november 1918 og 17. juli 1919. Udfaldet blev polsk sejr, hvorved Polen vandt kontrollen over det østlige Galicien. Den Vestukrainske folkerepublik blev opløst efter krigen.

1910'erne
Polens historie
Ukraines historie
The Corrs – Live

The Corrs - Live er et livealbum af det irske folkrockband The Corrs, som blev udgivet i 1997 og indeholder live og akustiske versioner af deres sange. Det blev kun udgivet i Japan. Dog blev albummet udgivet som en bonus-cd med The Corrs' tidligere album Forgiven, Not Forgotten i Australien i 1996. En anden version af albummet er blevet udgivet i Europa med et andet omslag og andre sange.

Spor

Japansk/australsk version 
 "Runaway" (live)
 "Secret Life" (live)
 "Toss The Feathers" (live)
 "Forgiven, Not Forgotten" [acoustisk]
 "The Right Time" [acoustisk]
 "Rainy Day" (Non LP bonus track)
 "The Right Time" [Radio Edit] [Dance Remix]

Europæisk version 
 "Leave Me Alone" (Live)
 "The Right Time" (Live)
 "Runaway" (Live)
 "Secret Life" (Live)
 "Someday" (Live)
 "Love To Love You" (Live)
 "Toss The Feathers" (Instrumental - Live)

Referencer 

Live
Livealbum fra 1997
Bisca

Bisca er en dansk fødevarevirksomhed, der primært fremstiller kager og kiks. Bisca har hovedkvarter og fabrik i Stege på Møn og er markedsledende i Danmark. Desuden har virksomheden væsentlige andele i Norge og Sverige og har eksport til Finland, Rusland, Tyskland, England og de baltiske lande. Bisca beskæftiger 460 medarbejdere og havde en omsætning på 728 mio. kr. i 2010. Bisca er desuden Kongelig hofleverandør.

Virksomheden startede som Karen Volf i 1890, der producerede småkager. I 1922 startede man produktion af kiks i Hjørring, og siden 1997 har virksomheden haft navnet Bisca. Karen Volf bruges fortsat som varemærke for firmaets kageproduktion. Bisca er i dag ejet af det norske firma Scandza AS. I 2006 blev al produktion samlet i Stege, hvor det er foregået siden.

Referencer 

Fødevaremærker
Stege
Bagerier i Danmark
Danske virksomheder etableret i 1890
Vanvikan

Vanvikan er en bygd og og byområde i Leksvik kommune i Nord-Trøndelag. Vanvikan ligger ved Trondheimsfjorden, sydøst på Fosen-halvøen og har 758 indbyggere per 1. januar 2012. Hurtigbådforbindelsen mellem Vanvikan og Pirterminalen i Trondheim tager cirka 20 minutter og har regelmæssige afgange.

Landsbyen er vokset kraftigt som følge af industri med flere små og store virksomheder, og hovedparten ligger i industriområdet LIV. Centrum er domineret af en række butikker og en restaurant, en skole med 150 elever og et teater/biograf. Lige oven for centrum ligger Stranda kirke bygget i slutningen af 1800-tallet.

I august 2012 stod Vanvikan multihal færdig. Den ligger nær byens skole.

Navet Vanvikan stammer fra oldnordiske ord Vagnvíkar, hvoraf den første del er et ufortolket flodnavn Vang.

Eksterne henvisninger 

LIV

Byer i Norge
Nord-Trøndelag
Trondheimsfjorden
County Ground

County Ground er et fodboldstadion beliggende i Swindon, England,og har huset Swindon Town Football Club siden 1896. Det har på nuværende tidspunkt en kapacitet på 14.700, hvilket det har haft siden midten af 1990'erne.

Referencer

Eksterne henvisninger 

Fodboldstadioner i England
Filbert Street

Filbert Street var et fodboldstadion i Leicester, England, der var hjemmebanen for Leicester City FC fra 1891 indtil 2002. Selvom det officielle navn op igennem halvfemserne var The City Business Stadium, var stadionet nærmest udelukkende for navnet på gaden, hvor det lå. Stadionet blev solgt til et firma for £3.75 million i marts 2002.

Referencer 

Fodboldstadioner i England
Ochlokrati

Ochlokrati (gr.:  ὀχλοκρατία, okhlokratía "pøbelvælde", af ὄχλος okhlos "pøbel" og αρχία arkhía "styre") er en styreform, hvor folkemasserne styrer. Ochlokrati er demokrati, som er blevet ødelagt af demagogi og populisme.

Begrebet blev først beskrevet af Polyb i hans værk Historier. I antikken blev styreformen anset som værende en af de tre dårlige styreformer (sammen med tyranni og oligarki).

Aristoteles benyttede ikke begrebet, men kaldte i stedet det gode folkestyre for politeia og det dårlige for demokrati.

Styreformer
August Svedstrup

Christian August Svedstrup (8. oktober 1853 i København – 13. oktober 1893 sammesteds) var en dansk astronom, bror til Alexander Svedstrup.

Svedstrup blev student 1872 og studerede astronomi under d'Arrest og Thiele og var fra 1875 ansat ved Sparekassen for Kjøbenhavn og Omegn (fra 1884 som chef for Østerbro-afdelingen). Han offentliggjorde astronomiske afhandlinger i Astronomische Nachrichten. Af hans arbejder må nævnes: Les petites planètes entre Mars et Jupiter (Kiel 1886), som 1885 blev prisbelønnet af det danske Videnskabernes Selskab, og Definitive Bahnbestimmung des Cometen 1863 IV (sammesteds 1887, belønnet med selskabets guldmedalje). Han var desuden regner for observatoriet.

Kilder 
 

Astronomer fra Danmark
Faglitterære forfattere fra Danmark
Fransksprogede forfattere
Tysksprogede forfattere
Danskere i 1800-tallet
Personer fra København
Salmonsens
Bankdirektører fra Danmark
Personer i Dansk Biografisk Leksikon
Vilija Matačiūnaitė

Vilija Matačiūnaitė, eller blot Vilija (født den 24. juni 1986), er en litauisk sangerinde. Den 1. marts 2014 vandt hun Eurovizijos dainų konkurso nacionalinė atranka, den litauiske forhåndsudvælgelse til Eurovision Song Contest, hvor hun som den ene ud af tre sangere fremførte nummeret "Attention". Hun repræsenterede efterfølgende Litauen med nummeret ved Eurovision Song Contest 2014 i København, hvor det dog ikke gik videre fra den anden semifinale den 8. maj.

Noter

Sangere fra Litauen
Skuespillere fra Litauen
Litauens Eurovision Song Contest-deltagere
Deltagere ved Eurovision Song Contest 2014
David Roberts (maler)

David Roberts (født 24. oktober 1796 i Stockbridge ved Edinburgh, død 25. november 1864 i London), var en skotsk maler og tegner. Blev i 1841 valgt til medlem af Royal Academy of Arts.

Efter en studietid på Edinburghs Akademi virkede han som dekorations- og teatermaler. Udstrakte rejser til Spanien (1832-33) ogOrienten (1838-39) skaffede ham rigt afvekslende stof til arkitekturstykker, der bragte ham stor anseelse og for en del kom til offentlige samlinger: Pauls-Kirken i Antwerpen og Burgos-Katedralen i Vernon-Galleriet, nu Tate Gallery i London, andre i National Gallery i London, South Kensington-Museum, nu Victoria and Albert Museum, og National Gallery of Scotland. Hans kunst nåede vidt om gennem de litografiske suiter han lod trykke og solgte i store oplag. Han raderede også.

Udgivelser 
 Picturesque Sketches in Spain (London, 1835–36)
 The Holy Land, Syria, Idumea, Arabia, Egypt and Nubia (London 1842-49, 3 bind.) Link til billeder 
 Egypt and Nubia (London 1846-49, 3 bind; senere udgivelse: London 1856, 6 bind) Link til billeder 
 Cities of North Africa (London 1852)
 Italy, Classical, Historical and Picturesque, 1859

Litteratur 
 James Ballantine, The life of David Roberts, 1866

Eksterne henvisninger 

  i bind 20 side 253 skrevet af amtsforvalter Axel Holck

Malere fra Skotland
Medlemmer af Royal Academy of Arts
Briter i 1800-tallet
Alkolås

En alkolås er en anordning i et køretøj, som føreren er nødt til at puste i inden at køretøjet kan startes. Hvis måleren giver et udslag, som viser at føreren har indtaget mere alkohol end alkolåsen er programmeret til at acceptere, forhindrer den at køretøjet kan startes. På den måde kan antallet af trafikulykker reduceres.

Politikere i bl.a. Japan, Canada, Sverige og USA samt visse andre lande forsøger at gøre alkolås obligatorisk i alle biler, som sælges til privat brug.

Kritik 
Kritikere mener at alkolåsen på en måde modvirker sit eget formål, da den som vil køre beruset i stedet tager et andet køretøj eller forsøger at få en ædru person til at puste for sig. Det er forekommet, at berusede personer i stedet har kørt traktorer og gummigeder. Det er køretøjer, som på trods af lavere hastigheder kan anrette alvorlige skader.

Teknik 
En alkolås reagerer, ligesom andre alkometre, på ætanol ved at udåndingsluften passerer en brændselscelle. Denne teknik indebærer at alle emner som brændselscellen kan reagere på, giver positivt udslag. Falsk positivt udslag er meget unormalt, men risikoen er til stede. Alkoholholdigt mundvand er årsag til falsk positivt udslag.

En ældre type lås af halvledertype kan reagere på næsten hvad som helst. Der findes flere kendte tilfælde, hvor de har reageret på personer som har kombineret en streng diæt med hård træning.

I en test af en prototype til Saabs alkolås, Alco key, som gennemførtes af Aftonbladet i 2006 ophørte låsen med at fungere efter en nat i otte minusgrader.

Standarder 
For at sikre en høj kvalitet på alkolåse uden detaljekundskaber om teknikken har EU gennem sit standardiseringsorgan CENELEC udarbejdet to forskellige standarder: EN50436-1 til alkolåse som kræves for at have kørekort, og EN50436-2 til alkolåse til forebyggende brug.

Kilder 

Lås
Trafiksikkerhed
Biltilbehør
Sune Jonsson

Sune Jonsson (født 20. december 1930 i Nyåker, Nordmalings kommune i Ångermanland, død 30. januar 2009 i Umeå) var en svensk fotograf og forfatter.

Sune Jonsson studerede blandt andet etnologi og litteraturhistorie ved Uppsala Universitet og blev kandidat herfra i 1961. Han var derefter medarbejder ved Sveriges Radio 1962–1965.

Fra 1968 arbejdede han som etnolog og fotograf ved Västerbottens museum i Umeå.

Bibliografi 
 Byn med det blå huset (1959)
 Timotejvägen (1961)
 Hundhålet (1962)
 Bilder av nådens barn (1963)
 Bilder från den stora flyttningen (1964)
 Bilder av Kongo (1965)
 Sammankomst i elden (1966)
 Nådens barn i Österbotten (1967)
 Bilder från bondens år (1967)
 Former och formare (1967)
 Bilder från Bornholm (1967 - dansk udgave samme år med titlen: Bornholm og bornholmere med tekst af Henning Ipsen)
 Prag augusti 1968 (1968)
 Brobyggarna (1969)
 Minnesbok över den svenska bonden (1971)
 Stationskarl Albin E. Anderssons minnen (1974)
 Jordabok (1976)
 Örtabok (1979)
 Dagar vid havet (1981)
 Blombok (1983)
 Hemmavid (1986)
 Tiden viskar (1991)
 Jordgubbar med mjölk (1994)
 Husen vid Himlastigen (1998)
 Album (2000)
 Och tiden blir ett förunderligt ting (2007)
 And Time becomes a Wondrous Thing (2007)
 Livsstycken (2014)

Priser og udmærkelser 
 ABF:s litteraturpris(1970)
 De Nios Stora Pris(1972)
 Stora Fotografpriset fra Foto (tidskrift) (1981)
 Hasselbladsprisen (1993)
 LRF:s litteraturpris (1995)
 Filosofisk hædersdoktor ved Umeå Universitet (2001)
 Hedersledamot ved Norrlands Nation i Uppsala (2001)
 Svenska Fotobokspriset (2007)

Kilder 
 Jonsson, O Sune i Vem är det, sid 568, 1993
 Norrländsk uppslagsbok, Band 2, sid 241, 1994

Links 
 Sällskapet Sune Jonssons Vänner 
 
 Leif Mattsson: Med blicken som svar från omkonst.com
 Bildspel med kommentarer av Sune Jonsson  från momentagency.com

Fotografer fra Sverige
Æresdoktorer
Svenskere i 1900-tallet
Svenskere i 2000-tallet
Etnologer fra Sverige
Museumsfolk fra Sverige
Faglitterære forfattere fra Sverige
Junior-EM i badminton 2013

Junior-EM i badminton 2013 blev afviklet i Ankara Arena i Ankara i Tyrkiet mellem den 22.-31. marts 2013.

Medaljetagere

Referencer

2013
Badminton i 2013
Rikke Søby Hansen

Rikke Søby Hansen (født 1. februar 1995) er en dansk badmintonspiller, der spiller for Greve Strands Badmintonklub.

Karriere 
Søby Hansen sluttede på en andenplads ved Hungarian International 2012, hvor hun konkurerede i damedouble med Julie Finne-Ipsen. Det blev ligeldes til en andenplads for Hansen og Ipsen ved Estonian International 2013 og Croatian International 2013. I den sidstnævnte turnering, tog Hansen førstepladsen i mix-double med makkeren Niclas Nøhr. Ved junior-EM 2013 vandt Hansen og Ipsen sølv i damedouble, hvilket de igen gentog ved Norwegian International 2013 samme år.

Referencer

Eksterne henvisninger 
 Rikke Søby Hansen på Badminton World Federation

Badmintonspillere fra Danmark
Julie Finne-Ipsen

Julie Finne-Ipsen (født 22. januar 1995) er en dansk badminton- og golfspiller, der på klubplan spiller i Værløse Badminton.

Karriere

Badminton 
Finne-Ipsen sluttede på en andenplads ved Hungarian International 2012 i damedouble, hvor hun spillede med makkeren Rikke Søby Hansen. Ved Estonian International 2013 og  Croatian International 2013 sluttede makkerparret igen på en andenplads. Ved junior-EM 2013 i Ankara, sluttede makkerparret med en sølvmedalje. Ved samme mesterskab tog Ipsen en bronzemedalje i mix-double med Kasper Antonsen. Samme år tog Finne-Ipsen og Hansen førstepladsen ved Norwegian International.

Referencer

Eksterne henvisninger 
 Julie Finne-Ipsen på Badminton World Federation.

Badmintonspillere fra Danmark
Kulturkampen (tidsskrift)

Kulturkampen var et tidsskrift der udkom i årene 1935-39.

Tidsskriftet prioriterede det frie ord på tværs af ideologiske forskelligheder, og indeholdte især antinazistiske artikler og var et forsvar for humanistiske og demokratiske idéer. Forfatterskaren lignede til forveksling 1920´ernes Kritisk Revy.

Blandt bidragyderne var Elias Bredsdorff, Jørgen Jørgensen, Peter P. Rohde, Otto Gelsted, Hans Kirk, Kjeld Abell, Piet Hein, Jens Otto Krag og tegnere: Hans Bendix, Herluf Bidstrup, Arne Ungermann, Marlie Brande, Kjeld Abell, Ib Andersen og Sikker Hansen.

Kilder 

 danmarkshistorien.dk :: Kulturradikalisme
 Litteratur 

Tidsskrifter fra Danmark
Etableret i 1935
Ophørt i 1939
Oscaruddelingen 2014

Oscaruddelingen 2014 var den 86. udgave af oscaruddelingen og fandt sted 2. marts 2014 i Dolby Theatre i Hollywood. Ellen DeGeneres var vært for anden gang.

Priser 

Nedenfor angives film nomineret i hver af kategorierne. Vinderen er fremhævet med fede typer.

Referencer

Eksterne henvisninger
 Oscar.com – officiel side for uddelingen

2014
Kultur i 2014
Inter-Cities Fairs Cup finalen 1970

Inter-Cities Fairs Cup finalen 1970 var to fodboldkampe som skulle finde vinderen af Inter-Cities Fairs Cup 1969-70. De blev spillet den 22. og 28. april 1970 imellem belgiske Anderlecht og engelske Arsenal.

Den var kulminationen på den 12. og næstsidste sæson af Inter-Cities Fairs Cup. Efter sæsonen 1970-71 blev turneringen overgivet til UEFA, som nedlagde den, og erstattede den med UEFA Cup.

Arsenal vandt samlet 4-3, efter at de havde tabte den første kamp i Belgien med 1-3. På hjemmebanen Highbury vandt de ugen efter med 3-0.

Kampene

1. kamp

Returkamp

Eksterne henvisninger 
 RSSSF 

1970
R.S.C. Anderlecht
Arsenal F.C.
Fodbold i 1970
UEFA Europa League finalen 2014

UEFA Europa League finalen 2014 var en fodboldkamp der blev spillet 14. maj 2014. Kampen blev spillet foran 33.120 tilskuere på Juventus Stadium i italienske Torino, og skulle finde vinderen af UEFA Europa League 2013-14. Den var kulminationen på den 43. sæson i Europas næststørste klubturnering for hold arrangeret af UEFA, og den femte finale siden turneringen skiftede navn fra UEFA Cup til UEFA Europa League.

Spanske Sevilla FC vandt 4-2 over Benfica fra Portugal efter straffesparkskonkurrence, da både den ordinære og forlængede spilletid endte uden mål.

Kampen blev ledet af den tyske dommer Felix Brych.

Spillested 
UEFAs eksklusiv-komite bestemte på et møde den 20. marts 2012 i Istanbul, at Juventus Stadium i Torino skulle være vært for finalen. Stadionet har siden september 2011 været hjemmebane for fodboldklubben Juventus. Det er første gang at Torino skal huse en europæisk finale der skal afgøres på én kamp. De tre andre gange der har været europæiske finaler i byen, var når Juventus spillede UEFA Cup finaler, som den gang blev afgjort over to kampe.

Eksterne henvisninger 
 Finalen i Torino på UEFAs hjemmeside 
 UEFA Europa League på UEFAs hjemmeside

Referencer 

2014
Finalen 2014
Fodbold i 2014
Sport i Torino
Sevilla FC
S.L. Benfica
Children of the Revolution (film fra 2010)

Children of the Revolution er en dokumentarfilm fra 2010 af den irske filmmager Shane O'Sullivan om Ulrike Meinhof og Fusako Shigenobu, lederne af den tyske Rote Armee Fraktion og den japanske røde armé.

Inspireret af studenteroprøret i 1968 og rystet over tabet af liv i Vietnam, forsøgte Meinhof og Shigenobu at bekæmpe den kapitalistiske magt gennem en verdensrevolution. De rejste til Mellemøsten for at træne sammen med palæstinensiske militante og blev, sammen med Leila Khaled, de ledende kvindelige revolutionære i deres tid.

Forfatterne og journalisterne Bettina Röhl og Mei Shigenobu undersøger deres mødres, Ulrike og Fusakos liv, og giver et unikt indblik i to af de mest berygtede terrorister i nutidig historie. Efter at have været på flugt eller været kidnappet, da deres mødre gik under jorden, kom May og Bettina gennem en vanskelig barndom, og lever nu deres egne ekstraordinære liv. Med en kapitalisme der endnu engang er i krise, reflekterer de over deres mødres handlinger og som filmen spørger: hvad kæmpede de for og hvad har vi lært?

Optaget i Tokyo, Beirut, Jordan og Tyskland, fortæller filmen historien om Meinhof og Shigenobu gennem døtrenes øjne med brug af sjældent arkivmateriale af studenterprotester og fra guerilla-træningslejre i Tyskland, Japan og Mellemøsten.

Filmen havde premiere ved International Documentary Film Festival Amsterdam i november 2010 og er blevet vist ved flere internationale festivaler. Den havde TV-premiere på den tyske kanal Westdeutscher Rundfunk den 30. maj 2011 og blev udgivet på DVD i Storbritannien i september 2011.

Kilder

Eksterne henvisninger
 Officiel hjemmeside 
 

Britiske film fra 2010
Engelsksprogede film
Film fra Irland
Dokumentarfilm om terrorisme
Rote Arme Fraction
UEFA Cup finalen 2009

UEFA Cup finalen 2009 var en fodboldkamp der blev spillet den 20. maj 2009. Kampen blev spillet foran 37.357 tilskuere på Şükrü Saracoğlu Stadion i Istanbul, og skulle finde vinderen af UEFA Cup 2008-09. De deltagende hold var ukrainske Shakhtar Donetsk og tyske Werder Bremen. Shakhtar vandt 2-1.

Den var kulminationen på den 38. sæson i Europas næststørste klubturnering for hold arrangeret af UEFA, og den sidste finale inden turneringen skiftede navn fra UEFA Cup til UEFA Europa League. For begge hold gjaldt det at det var første gang at de var nået frem til finalen i turneringen. 

Kampen blev ledet af den spanske dommer Luis Medina Cantalejo.

Kampen 
Luiz Adriano bragte efter 25 minutter Shakhtar Donetsk foran 1-0. Den stilling holdt kun ti minutter, inden Naldo havde udlignet. Der blev ikke scoret flere mål i den ordinære spilletid, og holdene måtte derfor ud i forlænget spilletid for at få afgjort kampen. Efter syv minutter dukkede Jádson op og scorede til 2-1 for ukrainerne, hvilket også blev kampen resultat. Darijo Srna blev kåret til kampens bedste spiller.

Detaljer

Se også 
 UEFA Champions League finalen 2009

Referencer

Eksterne henvisninger 
 UEFA Europa League 2008/09 på UEFAs hjemmeside 
 Overblik: Finalen på UEFAs hjemmeside 

2009
FC Shakhtar Donetsk
Werder Bremen
Fodbold i 2009
Sport i Istanbul
Hugh Dancy

Hugh Michael Horace Dancy (født 19. juni 1975) er en engelsk skuespiller og model.

Tidlige liv 
Dancy blev født i Stoke-on-Trent, Staffordshire, og opvoksede i Newcastle-under-Lyme. Hans mor, Sarah Ann (født Birley), arbejder i akademiske udgivelser. Hans far er filosofiprofessor Jonathan Peter Dancy, der underviser på University of Reading og ved University of Texas i Austin. Han er den ældste af tre børn, efterfulgt af bror John (Jack) Christopher Dancy (født 25. maj 1977), co-leder af rejseselskabet Trufflepig Travel, og søster Katharine Sarah Redman (født 5. marts 1980), der arbejder på EFA Global Monitoring Report, UNESCO. 

Fra en alder af 5 til 10 år, blev Dancy uddannet på Edenhurst forskole i Newcastle-under-Lyme. I en alder af 10 år, gik Dancy på kostskole ved Dragon School i Oxford, så fra en alder af 13 på Winchester College. Som 18-årig, spillede Dancy med i Winchester Colleges produktion af Helligtrekongersaften, som blev udført i både Winchester og på Minack Theatre i Cornwall. Han fortsatte med at studere engelsk på St Peter's College, Oxford.

Personlige liv 
Hans tidligere kæreste var den engelske Annie Morris.

Referencer

Eksterne henvisninger 

 

Skuespillere fra England
Personer fra Stoke-on-Trent